№24 Жалғызқұдық орта мектебі



**Менің Отаным-Қазақстан!**

**тәрбие сағаты**

 Өткізген: Сагинаева Е.С.

 **2016-2017 оқу жылы**

Менің Отаным - Қазақстан! тәрбие сағаты

Бастауыш сынып мұғалімі
**Сагинаева Елмира Серікқызы**

Тәрбие сағаты 3А сынып
Сабақ тақырыбы: Менің Отаным - Қазақстан!
Мақсаты: Отан туралы білімдерін назарға ала отырып, Отанымыз – Қазақстан Республикасы туралы не білетіндігін саралау, алған мәліметтер бойынша білімдерін бекіту.
Шеберлік: Отанды сүюге, еліміздің рәміздерін қастерлеуге, туған еліне деген сүйіспеншілігін аттыру.
Дағды: Оқушыларды елін, жерін сүюге, байлығын қорғауға, өз елінің патриоты болуға дағдыландыру.
Түрі: саяхат сабақ
Әдісі: топтық жұмыс, сұрақ - жауап, пікірталас, «Зымыран» сұрақтар, «Мозайка» әдісі
Көрнекіліктері: жалауша, суреттер, плакат, слайд

Сабақтың барысы:
І Ұйымдастыру кезеңі.
Хор: Әнұран.
Санамақ бойынша 4 топқа бөлінеді
І топ – «Аудан»
ІІ топ – «Қала»
ІІІ топ – «Облыс»
ІV топ – «Республика»
- Кәне, балалар Отан деген не?
- Адамның туып өскен жері, туған - туысқандары, біз тұратын атамекен.
- Балалар біздің отанымыз қалай аталады?
- Біздің - Отанымыз Қазақстан.
- Ендеше, бүгінгі тәрбие сағатымыз «Менің Отаным - Қазақстан» деп аталады.

ІІ. Негізгі бөлім.
Бүгінгі сабағымызда түрлі - түсті ұлттық оюлар жинау арқылы бал жинаймыз.

1. Балалар Отан туралы өлеңдер оқып, елімізді, жерімізді мадақтау бүгін біздің еншімізде. Ендеше өнерімізді ортаға салайық. Қоржынымызға ұпай жинайық.
Көрініс. (Музыка ойнап, аяғын ақырын басып ата шығады. Орындыққа келіп, демалып отырады. Осы кезде жүгіріп немересі шығады).
Немересі: Ата, не ойлап отырсыз?
Атасы: Ә, балам, атаң не ойламайды дейсін! Сенің болашағыңды ойлаймын.
Еліміздің болашағы жайлы, өткен өмір жайлы ойлаймын.
Немересі: Ата, «өткен өмір» деген не?
Атасы: Балам, «өткен өмір» деген сонау ежелгі бабаларымыздан бергі өткен өмір жолы, бұл тарих емес пе?
Немересі: Ол қандай болған ата?
Атасы: Ендеше тыңда, балам! Сен тарихыңды, жеті атаңды білуге тиіссің. Отаны жоқ адам нағыз бақытсыз жан, ал біз қазақ халқы нағыз бақ қонған тәуелсіз халықпыз. Сенің ата - бабаларың бірнеше жылдар бұрын Өзбекстан Республикасында өмір сүрді. Өз Отаны Қазақстанға келу арман болатын. Сол арманымызға жетуге ел ағасы Ибадулла Жантөре ұлының еңбегі зор болды. Ол кісі біздің өз Отанымыз Қазақстанға қоныстануымызға, сендердің осындай қалада тұруларыңа, мынадай зәулім мектепте оқуларыңа орасан зор еңбек етті. Президентіміздің қолдауымен, ел ағаларының еңбектерінің арқасында осындай «Асар» атты қалашық пайда болды.
Немересі: Ата, ол кісі қалай мықты болған?
Атасы: Балам, ол кісі терең, жан - жақты білімді адам. Ендігі кезде туған жерді гүлдендірер ұл - қызы, мына, сендерсіңдер.
Немересі: Ата, ендеше мен Қазақстанды одан әрі дамыту үшін сабағымды өте жақсы оқитын боламын.
Атасы: Солай болсын балам, солай болсын. (Атасы мен немересі шығып кетеді).

Шырын: Асар - Асар болғанша не бір күндер өтті ғой,
Қанша асыл – азамат маңдай терін төкті ғой.
Өз қорынан кейбіреу қомақты көмек етті ғой
Елі үшін кейбіреу жанын да пида етті ғой.
Тар жол тайғақ кешуін бірлікпен жеңіп өтті ғой
Асардың халқы мінеки - мақсатына жетті ғой.
Даниал:
Елбасы келіп еліне, үндеуін елге жолдады,
Елімнің ой - пікірін ден қойып әбден тыңдады,
Уәде беріп ел - жұрттың көңілін көтеріп тастады,
Пилоттық жоба «Нұрлы көш» жұмысын солай бастады.

Айнұр:
Көп ұлттың еңбек өкілі еңбек етті еселі
Жемісін көріп еңбектің мерейлері өседі.
Бос жатқан жердің орнына, құрдығой көркем жас қала
Елге оралған ағайын құтты болсын баспана.

Диас:
Құрылып мектеп, бақшасы, суы менен жарық, газы бар
Жұмыс орны болсын деп, құрылды алып заводтар.
Бау - бақшамен, жылы жай, саябағы тағы бар
Қоныстанған Асарға елімнің сондай бағы бар.

Торғын:
Ел басқарған ағалар, еңбегін ел бағалар
Жетелеп елді қашанда жеңістерге жете бер.
Дендерің сау боп шаршамай,
Мың жасай бер - Ағалар!.

2. - Балалар, біз қай ауылда тұрамыз?
- Жалғызқұдық ауылында! Неткен сұлу, неткен көркем,
Осы менің туған өлкем! деп ақын ағаларымыз жырлағандай сұлу да, көркем Шырайлы Жалғызқұдыққа сапар шегеміз.
«Менің ауылым», «Сөз ойла, тез ойла» әдісі бойынша суретке қарап әңгіме құрау.
3.- Біз қай облыста тұрамыз?
- Ақмола облысында
Ендеше «Мозайка» әдісі бойынша аудандарды біріктіру арқылы Ақмола облысының картасын жасайық.
Олай болса облыс орталығына қарай сапарымызды жалғастырайық.

- Ақмола облысы жайлы мәлімет...

4. – Біз қай Республикада жасаймыз?
- Қазақстан Республикаға саяхатымызды жалғастырамыз.

5. Оқушылар Отан туралы өлең оқиды
Аселя: Отан - менің ата - анам,
Отан - досым, бауырым,
Отан - өлкем астанам,
Отан - аудан, ауылым.
Нұрдос: Отанды біз атамекен,
Деп аялап атаймыз.
Өйткені оны мекен еткен.
Бабамыз бен атамыз.
Байдаулет: Азаматқа лайық,
Отанымның ұлымын.
Отанымды қорғайтын,
Азаматтың бірімін.

Балалр, осыменен тәрбие сағатымыз аяқталды. Еліміз тыныш болсың, Қазақстан Республикасының Тәуелсіздігінің 25-жылдығы құтты болсын!